Nepriklausomybės rūmai (Pensilvanija)
39°56′56″ š. pl. 75°9′0″ v. ilg.﻿ / ﻿39.94889°š. pl. 75.15000°r. ilg.﻿ / 39.94889; 75.15000 Nepriklausomybės rūmai (angl. Independence Hall) – istorinis pastatas Filadelfijoje, JAV. Šiuose rūmuose JAV Tėvai-įkūrėjai priėmė nepriklausomybės deklaraciją ir Konstituciją. Šalia šių rūmų yra ir nacionalinis nepriklausomybės parkas. Į nacionalinį istorinių pastatų registrą Nepriklausomybės rūmai įrašyti 1966 m., o 1979 m. įtraukti į UNESCO pasaulio paveldo sąrašą. Pastatas buvo pastatytas 1753 m. kaip Pensilvanijos valstijos rūmai. Pastatas buvo pirmasis JAV ir Filadelfijos provincijos Kapitolijus, kuriame rinkosi Jungtinių Valstijų Kongresas. Nuo 1775 iki 1781 m. juose rinkosi antrojo žemyninio kongreso dalyviai. 1787 m. čia vyko Filadelfijos suvažiavimas, kuriame priimta JAV konstitucija – ilgiausiai rašyta konstitucija pasaulyje. Konstitucija ratifikuota 1788 m. birželio 21 d. 1915 m. buvęs JAV prezidentas William Howard Taft šiuose rūmuose vadovavo taikos formavimo lygos (angl. League to Enforce Peace) suvažiavimui. Šis judėjimas paskatino 1919 m. įkurti Tautų Sąjungą, kurią 1945 m. pakeitė Jungtinių Tautų Organizacija. Pastatas statytas nuo 1732 iki 1753 m. Nepriklausomybės rūmus sudaro raudonų plytų fasadas, suprojektuotą pagal Jurgių stilių. Jį sudaro centrinis pastatas su varpine ir bokštu, pritvirtintais prie dviejų mažesnių sparnų. Aukščiausias taškas iki bokšto smailės galo yra 51,39 m.